
საქართველოს მთავრობის

განკარგულება №422
2013 წლის 7 მაისი
ქ. თბილისი
არასამეწარმეო (არაკომერციული) იურიდიული პირის ‑ რიჩარდ გ. ლუგარის საზოგადოებრივი ჯანმრთელობის კვლევითი ცენტრის ლიკვიდაციის და მის საკუთრებაში არსებული უძრავ‑მოძრავი ქონების საჯარო სამართლის იურიდიული პირის - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრისათვის გადაცემის შესახებ 

„საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ სა​ქარ​თვე​ლოს კანონის მე-6 მუხლის პირვე​ლი პუნქტის, საქართველოს სამოქალაქო კოდექსის 38-ე მუხლისა და სა​ქარ​თველოს ზო​გადი ადმინისტრაციული კოდექსის 61-ე მუხლის საფუძ​ველზე:
1. ლიკვიდირებულ იქნეს არასამეწარმეო (არაკომერციული) იური​დი​ული პირი ‑ რიჩარდ გ. ლუგარის საზოგადოებრივი ჯანმრთელობის კვლევითი ცენტრი (შემდგომში ‑ კვლევითი ცენტრი) და მის საკუთრე​ბაში არსებული უძრავ‑მოძრავი ქონება გადაეცეს საჯარო სამართლის იუ​რი​დიულ პირს - ლ. საყვარელიძის სახელობის დაავადე​ბათა კონტრო​ლისა და საზოგადოებრივი ჯანმრთელობის ეროვნულ ცენ​ტრს (შემდგომ​ში ‑ დაავადებათა კონტროლის ცენტრი).
2. კვლევითი ცენტრის ლიკვიდაციასთან დაკავშირებული ღონის​ძიე​ბების განხორციელება, მათ შორის, სალიკვიდაციო კომისიის პერსო​ნა​ლური შემადგენლობის განსაზღვრა, უზრუნველყოს სალიკვდაციო კო​მისიამ მოქმე​დი კანონმდებლობის შესაბამისად. სალიკვიდაციო კომი​სი​ის შემადგენლობა განისაზღვ​როს შემდეგი სახით: 

საქართველოს შრომის, ჯანმრთელობისა და სოციალური დაცვის სამინისტროს წარმომადგენელი - სალიკვიდაციო კომისიის თავმჯდომა​რე;

საქართველოს ფინანსთა სამინისტროს წარმომადგენელი - სალი​კ​ვიდაციო კომისიის წევრი;

საქართველოს ეკონომიკისა და მდგრადი განვითარების სამინის​ტროს წარმომადგენელი -  სალიკვიდაციო კომისიის წევრი;

საქართველოს თავდაცვის სამინისტროს წარმომადგენელი - სა​ლი​კ​ვი​დაციო კომისიის წევრი;

საქართველოს სოფლის მეურნეობის სამინისტროს წარმომად​გე​ნე​ლი - სალიკვიდაციო კომისიის წევრი;

საქართველოს განათლებისა და მეცნიერების სამინისტროს წარ​მო​მადგენელი - სალიკვიდაციო კომისიის წევრი;
კვლევითი ცენტრის დირექტორი - სალიკვიდაციო კომისიის წე​ვ​​რი.

3. საქარ​თვე​ლოს შრომის, ჯანმრთელობისა და სოციალური დაც​ვის სამინისტრომ და საქართველოს სოფლის მეურნეობის სამინისტრომ, ამ განკარგულების ძალაში შესვლიდან ერთი თვის ვადაში, საქართველოს მთავრობას წარმოუდგინონ წინადადებები დაავადებათა კონტრო​ლის ცენ​​ტრის მართვის მიზნით მულტისექტორული (უწყებათაშორისი) სამე​თ​ვალყურეო ორგანოს (საბჭოს) შექმნის, მისი შემადგენლობისა და უფ​ლე​ბამოსილების განსაზღვრის თაობაზე.

4. საქართვე​ლოს შრომის, ჯანმრთელობისა და სოცია​ლუ​რი დაცვის სამინისტრომ უზრუნველყოს შესაბამისი ღონისძიებების განხორცი​ელე​ბა, რომლითაც გათვალისწინებული იქნება ლუგარის ცენ​ტ​რის ლაბორა​ტო​რიული ნაწილის დაავადებათა კონტროლის ცენტრის სტრუქტურულ შემადგენლობაში შეყვანა ლაბორატორიისათვის რიჩარდ გ. ლუგარის სა​ხელობის სახელწოდების შენარჩუნებით.
5. საქარ​თვე​ლოს შრომის, ჯანმრთელობისა და სოციალური დაცვის სამინისტრომ, ამ განკარგულების ძალაში შესვლიდან ერთი თვის ვადაში, დაინტერესებულ უწყებებთან და უცხოურ დონორ/პარტნიორ ორგანი​ზაციებთან შეთანხმებით, მოამზადოს და საქართველოს მთავრობას წარ​მოუდგინოს განსახილველად დაავადებათა კონტროლის ცენ​ტრის განვი​თა​რების სტრატეგია და ხუთწლიანი სამოქმედო გეგმა.
6. ძალადაკარგულად გამოცხადდეს „არასამეწარმეო (არაკომერცი​ული) იურიდიული პირის – საზოგადოებრივი ჯანდაცვის ცენტრალური რეფერალური ლაბორატორიის შექმნის შესახებ“ საქარ​თველოს მთავრო​ბის 2011 წლის 25 ივლისის N1518 განკარგულება.
7. „საქართველოს 2013 წლის სახელმ​წიფო ბიუჯეტის შესახებ“ სა​ქა​რ​თველოს კანონში ცვლილების შეტანის დროს საქართველოს ფინანსთა სამინისტრომ საქართველოს შრომის ჯანმრთელობისა და სოციალური დაცვის სამინისტროს წინადადების საფუძველზე უზრუნველყოს არასა​მე​წარმეო (არაკომერციული) იურიდიული პირის ‑ რიჩარდ გ. ლუგარის საზოგადოებრივი  ჯანმრთელობის კვლევითი ცენტრის ასიგნებების აუთვისებელი ნაწილის გათვალისწინება საქართველოს შრომის, ჯანმრ​თე​ლობისა და სოციალური დაცვის სამინისტროს ასიგნებებში. 
8. განკარგულება, გარდა მე‑6 პუნქტისა, ძალაშია ხელ​მო​წე​რის​თა​ნავე.

9. განკარგულების მე‑6 პუნქტი ძალაშია ხელმოწერიდან სა​მი თვის შემ​დეგ.

პრემიერ-მინისტრი                                                                                          ბ. ივანიშვილი

